Michael James Nazir-Ali

**Michael Nazir-Ali** (urdu: مائیکل نذیر علی; født 1949) er en pakistansk katolsk prest; han er konvertitt som tidligere var biskop i Church of England.

## Liv og virke
### Bakgrunn
Han ble født i 1949 i Karachi. Faren hans var fra en familie av sayyider; selv konverterte faren fra sjia-islam til anglikanismen. Moren var muslim. Som barn studerte han ved Saint Pauls katolske videregående skole. 

Da han var 20 år sluttet han seg formelt til Pakistans anglikanske kirke. I 1972 dro han til Storbritannia, hvor han begynte sine teologiske studier ved Ridley Hall.

### Anglikansk prest
I 1976 ble han ordinert til prest i Church of England. Det året vendte han tilbake til Pakistan, hvor han begynte å virke blant anglikanerne i Karachi og i Lahore.

### Anglikansk biskop av Raiwind i Pakistan
I 1984 ble han den første biskop av bispedømmet Raiwind. Han ble den yngste biskop i hele den anglikanske kirke. 

I 1986, på grunn av dødstrusler fra islamister, returnerte han til Storbritannia, der erkebiskopen av Canterbury, Robert Runcie, tilrettela en tjeneste for ham. Nazir-Ali sa «årsaken bak noen av vanskelighetene jeg sto overfor ble fjernet da general Zia ble drept - dessverre for ham, og jeg gjør nå ikke det arbeidet jeg gjorde på den tiden med de svært fattige».  Han ble assistent for erkebiskopen av Canterbury i Lambeth og hjalp til med planleggingen av Lambeth-konferansen i 1988; han var generalsekretær i *Church Mission Society* i perioden 1989–1994 og samtidig assisterende biskop i bispedømmet Southwark.

### Anglikansk biskop av Rochester i England
I 1994 ble han utnevnt til biskop av Rochester. 

Fra 1997 til 2003 var biskop Nazir-Ali formann av Human Fertilisation and Embryology Authoritys etikk- og lov-komité. Han var en leder innen *Network for Inter-faith Concerns of the Anglican Communion*. og ledet dialogen med Al-Azhar. Han var også et grunnleggende medlem av *Dialogue of Scholars* startet etter terrorangrepene 11. september 2001. I mange år var han medlem av  Anglican–Roman Catholic International Commission (ARCIC) og senere av International Anglican–Roman Catholic Commission for Unity and Mission (IARCCUM).

I 2002 var han en av de endelige to hovedkandidatene til kallet om erkebiskop av Canterbury, den geistlige leder av Church of England.  Det ble da Rowan Williams son ble utnevnt av dronningen etter anbefaling fra statsminister Tony Blair.

Michael Nazir-Ali støttet til å med ordinasjon av kvinner, men endret oppfatning etter å ha arbeidet økumenisk, og ble motstander. Han var også motstander av noen reformer i Church of England, for eksempel ordinasjon av seksuelt aktive homofile til prester. 

Han er en kritiker av abort, *in vitro* befruktning, forskning på humane embryoniske stamceller, noen former for organdonasjon (som av aborterte fostre), og legeassisterte selvmord. Her har han generelt støttet «livets kultur» og sterkt advart mot en «dødens kultur». 
Han har argumentert at menneskets verdighet er basert på «transcendente verdier» og må respekteres i alle stadier av den menneskelige utvikling,om en man ikke skulle være helt sikker på om det er en person, så på basis av et varsomhetprinsipp.

I 2009 trakk han seg som biskop av Rochester, uten å gå i dybden om sine grunner. Den offisielle avskjedsgudstjeneste fant sted den 12. september 2009 i katedralen i Rochester. Hans etterfølger ble i 2010 James Langstaff. 

Nazir-Ali etablerte så et  senter i Oxford for å fremme den evangeliske del av anglikanisme og dialog med andre religioner.

Han tok del i den første *March for Life* som ble arrangert i London, den 5. mai 2018, der han fremførte den avsluttende bønnen og fikk søøppel kastet over seg av en protesterende.

### Konversjion, katolsk prest
Den 14. oktober 2021 konverterte han til katolisismen og gikk inn i * [[Personal Ordinariate of Our Lady of Walsingham]]*. Den 28. oktober 2021 ble han ordinert til diakon, og 30. oktober ble han katolsk prest.

Han har blitt invitert til å forelese ved det pavelige universitet Angelicum i Roma fra 2022. Han behersker engelsk, arabisk, persisk, punjabi, urdu, hindi, gresk, hebraisk, arameisk, gammelsyrisk og latin.

## Publikasjoner
**Islam: A Christian Perspective* (1983)
**Frontiers in Christian-Muslim Encounters* (1987)
**From Everywhere to Everywhere: A World View of Christian Mission* (1990)
**Thinking globally, acting locally* (1992)
**Mission and Dialogue: Proclaiming the Gospel Afresh in Every Age* (1995)
**The Mystery of Faith* (1995)
**Citizens and Exiles: Christian Faith in a Plural World* (2000)
**Shapes of the Church to Come* (2001)
**Understanding My Muslim Neighbour* (2003)
**Conviction And Conflict: Islam, Christianity And World Order* (2005)
**The Unique and Universal Christ* (2008)
**Triple Jeopardy for the West* (2012)
**Faith, Freedom and the Future* (2016)
* «What does Common Sense have to do with our Common Life Together» (forord i John Hayes: *Common Sense: Conservative Thinking for a Post-Liberal Age*, mai 2021

Han har også publisert en rekke monografier og andre artikler i aviser, blader og tidsskrifter.

## Referanser